
	  Parlamentul României   

 Camera Deputaţilor


Comisia pentru administraTie publica,                 

14 decembrie 1999

amenajarea teritoriului Si echilibru 
                  
 nR.791/XVIii/6




 ecologic 





Către






BIROUL PERMANENT AL






CAMEREI DEPUTATILOR



Vă înaintăm, alăturat Raportul la propunerea legislativă pentru modificarea prevederilor Legii nr.82/1993 privind Constituirea Rezervaţiei Biosferei Delta Dunării., trimis comisiei noastre pentru dezbatere şi avizare în fond, cu adresa nr.309 din 7 octombrie 1999.



La întocmirea raportului, comisia a avut în vedere şi avizul Comisiei juridice, de disciplină şi imunităţi nr.320/25.01.1999, precum şi avizul nr.1087 din 31 decembrie 1998 al Consiliului Legislativ.



Prin obiectul de reglementare şi conţinutul său proiectul de lege face parte din categoria legilor organice.



PRESEDINTE,



ION CÎRSTOIU


    SECRETAR,







SORIN IOAN MARINESCU
	[image: image2.png]ROMANIA





	  Parlamentul României   

 Camera Deputaţilor


Comisia pentru administraTie publica,         
       14 decembrie 1999

amenajarea teritoriului Si echilibru 
 
           Nr.791/xviii/6      




 ecologic 

R A P O R T

asupra propunerii legislative pentru modificarea 

prevederilor Legii nr.82/1993 privind

Constituirea Rezervaţiei Biosferei Delta Dunării


Cu adresa nr. 309 din 07.10.1998, Comisia pentru administraţie publică, amenajarea teritoriului şi echilibru ecologic a fost sesizată în fond, în vederea dezbaterii, cu propunerea legislativă pentru modificarea Legii nr.82/1993 privind Constituirea Rezervaţiei Biosferei Delta Dunării.


În şedinţa din 24 noiembrie 1999, Comisia pentru Administraţie publică, amenajarea teritoriului şi echilibru ecologic a examinat propunerea legislativă sus-menţionată şi a hotărât respingerea  acesteia pentru următoarele considerente:


1.Propunerea de la art.4 ca Administraţia Rezervaţiei Biosferei Delta Dunării să fie nu numai « instituţie publică », aşa cum prevăd actualele reglementări, ci să aibă şi « regimul juridic de organ de specialitate descentralizat al ministerului », cu alte cuvinte de « serviciu public descentralizat », contravine principiilor juridice generale de existenţă a unei naturi juridice duble pentru aceeaşi structură ; fiecare din cele două regimuri juridice (cel de « instituţie publică » şi cel de « serviciu public descentralizat » este supus unor norme juridice  specifice, incompatibile unele cu altele.


2.Propunerea analizată include şi norme penale, făcând parte din domeniul rezervat de Constituţie legilor organice (art.72 alin.3, lit.f) şi nu există precedent în materie ca într-un singur text să fie reglementate 22 infracţiuni şi 30 de contravenţii. Prevederea amenzii ca pedeapsă alternativă la pedeapsa cu închisoare este puţin motivată, iar cuantumul amenzilor este exagerat şi necorelat cu ansamblul sistemului nostru de drept penal, chiar dacă ne dăm seama de importanţa domeniului în care sunt reglementate.


3.Parlamentul este sesizat, în prezent şi cu o altă propunere legislativă privind domeniul de reglementare al protecţiei fondului piscicol natural – este vorba de Legea privind protecţia fondului piscicol, pescuitul şi acvacultura – în care au fost transferate multe din prevederile din capitolul contravenţii de la sus menţionata propunere legislativă, împreună cu sancţiunile echilibrate corespunzătoare, valabile şi pentru Rezervaţia Biosferei Delta Dunării.



PREŞEDINTE,

ION CÎRSTOIU



SECRETAR,






SORIN IOAN MARINESCU


Expert parlamentar:

Dan Manoleli
